1962-ж. алгачкы өткөрүлгөн турнирдин жеңүүчүлөрү: С. Чекиров, Э. Жуманалиев, А. Келдибеков, А. Урусов, Ф. Зинченко жана Буйлашев К. Кыргыз элинин атактуу балбаны Каба уулу Кожомкулду эскерүүгө арналган эркин күрөш боюнча турнир спортчулардын чеберчилигин арттырып, жаштар арасында эркин күрөштүн популярдуулугун өркүндөтүп, башка мамлекеттер менен болгон достук жана спорт байланыштарын арттырып келүүдө. Бул турнир Кыргыз Республикасынын курама командасын улам жаш спортчулар менен толуктап, Кожомкулдун атын түбөлүккө даңазалайт.